Ste vedeli, da je skoraj polovica človeškega telesa iz mikrobov?
Torej polovica celic, ki sestavljajo vaše telo,
sploh ne pripada vam.
Pripadajo mikroskopsko majhnim organizmom, ki se plazijo v vas.
Če dobro pomislite, vi sploh ne obstajate.
Niste resnični.
Izmišljeni ste.
Spet sem to naredila
Ste malo boljša kolonija bakterij.
To sem vedela.
Ker si mi že povedala.
Kdaj si nazadnje čutila nujo,
da si razpraskaš žulj na prstu?
RAZKUŽILO ZA ROKE
Danes zjutraj. - In si ga?
Ja.
Mogoče bi spet poskusili s terapijo izpostavljanja.
To ni bilo zame.
V redu.
Jemlješ zdravila?
Včasih.
Vsak dan jih moraš jemati, da bi delovala. Saj veš.
O čem razmišljaš?
Razmišljala sem, da ni pošteno,
da vi in vsi ostali normalni ljudje veste,
da ste polni bakterij, a vam ni mar.
Ni mi všeč beseda "normalni". - Meni pa ne to,
kar pišete v beležnico, ko me opisujete,
ampak kjer je dim ...
Seveda odražajo tvoje težave,
a tudi kažejo, da si veliko več
kot tvoja OKM.
Si pametna, ustvarjalna, uvidevna.
Hvala, ampak nehajte.
Si želiš biti bolj kot normalni ljudje?
Ne.
Ubijala bi, da bi bila kot normalni ljudje.
NESKONČEN STOLP ŽELV
MARK HOLMES 5. 12. 1974-13. 5. 2016
DOBRODOŠLI V TABOR MARIGOLD
VAREN KRAJ ZA OTROKE, KI SE SOOČAJO Z IZGUBO
PO KNJIGI JOHNA GREENA
Kaj misliš?
O čem?
Moji lasje so v barvi plamenca, ki je v zadregi.
Ja, ni dobro.
Ne morem verjeti, da si to naredila.
Drzno je.
Daisy Ramirez lomi srca, ne obljub.
Naj si to na tako veliko tetoviram na gleženj?
Še vedno ne.
Poglejta moje novo delo.
Njegovo novo delo.
Bum.
Seksi je. Kdo je?
Mychal 101.
Photoshop sem uporabil za povprečje obrazov 100 ljudi z imenom Michael,
a napisano z Y, kot je pri meni.
Povprečje njihovih obrazov je on.
To je 101. Mychal.
Živjo, Mychal 101.
Zdaj ko obvladam tehniko ...
Tvoj želodec prebavlja tvoj sendvič.
Naredil bom obraz šole White River High.
Bakterije žvečijo sluz arašidovega masla in meda.
Čutiš, kako živijo, se množijo in umirajo v tebi.
Tvoje telo je le gostitelj
ogromnega števila zajedavskih organizmov,
ki lahko povzročijo okužbo,
ki lahko povzročijo okužbo.
Holmsey, poslušaš?
Poslušam kakofonijo svojega prebavnega trakta.
Aza?
Ja. Ja?
Kdaj si nazadnje videla Davisa?
Ne vem.
Poznaš Davisa Picketta?
Ja, iz otroštva.
Kaj? - Na tabor sta šla.
Preglasno je.
Zakaj je tako glasno?
Glasnejši zvoki prebavil so redek,
a ne nepoznan simptom okužbe s C. difficile.
Celo zmerne okužbe se lahko hitro poslabšajo.
Poškodba črevesne sluznice
povzroča prehod bakterij v trebušno votlino,
kar povzroči smrtno nevarno okužbo.
Zamenjati moraš obliž.
Najbrž si okužena.
Izsušiti moraš okužbo in očistiti rano.
Zamenjaj obliž, preden bo še huje.
Do svoje omarice moram.
Večina okužb s C. difficile se zgodi v bolnišnicah.
Nisi bila v bolnišnici, ampak se potiš in ti je vroče.
Najbrž imaš vročino.
Tudi vročina je simptom C. difficile.
Nehaj, nimaš vročine.
Nimaš je še.
Kako si lahko pozabila zamenjati obliž?
Mislim, da nisem.
Si, pozabila si ga zamenjati, zdaj pa je prepozno.
Imaš C. difficile in boš ...
Napad negativnih misli?
Ja.
Jutri se bova družili med mojim odmorom za kosilo, ne?
S tem mislim, da prideš pome med mojim odmorom za kosilo.
Prav. - Hvala bogu.
Se vidiva jutri. Rada te imam.
Adijo.
SIMPTOMI OKUŽBE S C. DIFFICILE
Brez telefonov na hodniku, Aza.
Ne vohuni za hčerko med poukom, mami.
Utrujena si videti.
Se dobro počutiš?
Ja.
In jemlješ ...
Ja.
Bi šli jutri popoldan v kino?
Med tednom te skoraj ne vidim.
Z Daisy se bom družila.
Mogoče v nedeljo?
Mogoče.
Živjo.
Schopenhauer je nekoč rekel: "Človek lahko počne, kar hoče,
a ne more izsiliti želenega."
Mogoče so naši motivi vnaprej določeni,
a je od nas odvisno, kako bomo ukrepali v zvezi z njimi.
In pomislite na to.
LUCIA ABBOTT, PROFESORICA NA NORTHWESTERNU
Če miši spremenite mikrobiom, kolonije bakterij v želodcu,
bo naenkrat iskala drugačno hrano ...
Grozna novica. Potegnila sem ta kratko,
kar pomeni, da moram nositi presneti kostum činčile Kennyja.
In Bea O'Brien ga je nosila vse jutro.
Naj ta odmor za kosilo nekaj šteje.
Resno?
Veš, da v Haroldu ne smeš piti tekočin, ki niso prozorne.
Vaniljev je. Skoraj prozoren.
Prav.
Prazno.
Zadovoljna?
Si zadovoljen, Harold?
Ja, je.
Če ti to kaj pomeni,
se tvoj oči vsekakor smehlja iz onstranstva,
ker je ponosen, da si tako tečna v zvezi z njegovim starim avtom.
Radio ali CD?
Vedno CD.
Pomisli, od vseh CD-jev, ki bi se lahko zataknili ...
DISK
... je to ravno najboljši album vseh časov.
Žal mi je, ga. Jackson
Res mi je žal
Vaše hčere nisem hotel prizadeti
Neštetokrat se opravičujem
Lo siento, Señorita Jackson - Žal mi je, ga. Jackson
Res mi je žal
Prav zares
Vaše hčere nisem hotel prizadeti
Neštetokrat se opravičujem
Upam, da vedno bo tako
Vedno? - Večno in vedno?
Večno in vedno?
Večno se ne zdi dolgo, dokler ne odrasteš
Vsakodnevne stvari Ne morejo biti tako zgrešene
Ga. Jackson, dobre namene sem imel Žal nisem uspel
Postati čarovnik Da bi odčaral vse žalostne misli
Misli o meni Misli o njej, misli o njem
Kaj je bilo z občutkom Da ona in jaz ...
Živjo, Holly.
Gospa bo vegiburger, samo s štručko, brez dodatkov.
Jaz pa bom vročega teksaškega.
Ekstra vročega, če je mogoče.
Naporen dan imam.
Naj uganem. Imata kupon?
V bistvu res.
Bi kaj spili?
Sva mogoče bogatašinji? Dve vodi.
Pazita se, če bo napitnina spet drobiž.
Zakaj je Davis pri poročilih?
IZGINIL MILIJARDER
VDOVEC, OČE, ZLOČINEC NA BEGU?
Njegov oči je izginil. O tem sem govorila.
Me nisi slišala?
Milijarder Russell Pickett je očitno ... - Me zdaj slišiš?
Podjetje Pickett Engineering je delalo na velikem gradbenem projektu,
s katerim naj bi očistili odplake iz reke White,
ko bi razširili obstoječe predore in preusmerili potok,
znan kot Pogue's Run.
Pickett je najbrž izvedel,
da ga bodo obtožili goljufije in prejemanja podkupnin
in da bo kmalu aretiran.
Joj. - G. Pickett je vdovec z dvema sinovoma,
Davisom in Noahom.
Detektiv Dwight Allen je povedal več podrobnosti o iskanju.
FBI ponuja 100.000 $ nagrade vsakomur, ki bi imel podatke,
ki bi vodili do odkritja g. Picketta.
Madona. - Vsi, ki imate pomembne podatke
o tej preiskavi, kontaktirajte ... - Madona!
Kaj misliš, kdo skrbi za Davisa in Noaha?
Najbrž eden od kupa služabnikov.
Bogati so. Z bogataši je vedno vse v redu.
Mislim, da si zgrešila bistvo, torej 100.000 $.
Kaj je s tem?
Z Davisom sta bila prijatelja.
Ja, eno poletje na taboru za žalovanje.
Mogoče se me sploh ne spomni.
Spomnil se te bo. Tako sranje te poveže za vedno.
In ni te lahko pozabiti.
Tudi če se spomni,
to ne pomeni, da lahko najdem njegovega pogrešanega očeta.
V redu, ampak to nama daje prednost pred ostalimi.
Nisva človeka, ki vihata nos nad 100 tisočaki, Holmsey.
Trenutno za 8,40 $ na uro umivam žogice iz bazena z žogicami.
Veš, kaj umivam z njih?
A veš?
Urin.
Urin, Aza. Lulanje.
Ja, v redu.
Čeprav bi rada mislila,
da bom noro obogatela s fan fikcijo o Vojni zvezd,
se trenutno ne morem zanašati na to.
Torej sva dolžni sami sebi,
svojima družinama in svoji prihodnosti, da poskusiva dobiti teh 100 tisočakov.
S toliko denarja bi si lahko naročili gazirano pijačo.
Ne razumem, kako je Russell Pickett izginil, ne da bi kdo vedel.
Nimajo bogataši kupa nadzornih kamer
v svojih dvorcih?
Da poskrbijo, da jim nihče ne ukrade draguljev?
Imajo samo eno kamero.
Kako veš?
Po tistem poletju v taboru me je Davis povabil na 13. rojstni dan.
Nekdo mu je kupil kamero, ki jo sproži gibanje,
ker je rad spremljal živali,
in pred vsemi
je oči postal hladen in rekel, da je ne sme obdržati.
Zakaj?
Rekel je, da je zasebnost najpomembnejša stvar, ki jo lahko imaš,
in če nimaš tega, nimaš ničesar.
Noro je reči nekaj takega fantu, ki skuša uživati v svojem rojstnem dnevu
in noče biti žalosten zaradi svoje mrtve mame.
Resno.
Davis se je razburil
in njegov oči je končno popustil in mu jo dovolil obdržati.
Ne, ne ... Ne naslanjaj se.
Oprosti.
V redu. Torej ...
Morava dobiti tisto kamero. Veš, kam jo je namestil?
Približno.
Pomagali smo mu jo namestiti na ogromno drevo blizu reke.
Holmsey, imava sled.
Kaj delaš? - Telefoniram.
Eric, živjo, Daisy tu.
Ja, zato tudi kličem.
Res rabim prosto popoldne.
Prepričana sem, da imam ...
Povej zelo nalezljivo trebušno virozo.
Norovirus.
Vsekakor je norovirus,
100-odstotno je norovirus.
Zdi se, da je norovirus.
Hvala. V redu, adijo.
Še imaš tisti kanu?
V tej vodi je gotovo 50 % urina.
In to je boljša polovica.
Hecam se.
V vodi kar mrgoli bakterij.
Kakšen dan.
Sonce sije, kanu pluje,
medve pa bova živeli ameriške sanje.
Imeli bova korist od nesreče nekoga drugega.
Lahko previdneje veslaš, da me ne boš škropila?
Oprosti.
Voda bo prišla nate
in potem bo le še vprašanje časa, kdaj ...
Veš, da je ta reka edini razlog,
da Indianapolis sploh obstaja?
Vem, da me skušaš zamotiti.
Ja, ampak ali si to vedela?
Bakterijam lahko sledi giardia.
Ko je Indiana postala zvezna država,
so vneto razpravljali o tem, kje naj bi bila prestolnica.
Opazili so, da je sredi zvezne države reka.
Rekli so: "Bumšakalaka, odličen kraj za našo prestolnico."
Ampak ko so to oznanili,
so ugotovili, da je reka White globoka samo 15 cm
in da ni šans, da bi po njej lahko pluli parniki.
Zelo dolgo
je bil Indianapolis največje mesto na svetu,
ki ni imelo plovne reke.
To je dejansko zelo zanimivo.
Ja, sem vedela, da ti bo všeč.
Poglej si to, tukaj sva.
Skoraj.
ZASEBNA POSEST - NI PREHODA PICKETT ENGINEERING
Mogoče je to dobesedno znak, da morava domov.
Ne.
Lahko zanikava, da sva vedeli.
Kje je tista kamera, Holmsey?
Nimam pojma.
Zakaj nimaš OKM, pri kateri vse opaziš,
zato si izjemna detektivka,
kot so tisti v kriminalnih serijah, ki jih gleda moj oči?
Se ti to zdi znano?
Ne? Samo gozd je? V redu.
Kaj delaš?
Svetlobni meč.
Poskusi.
Saj bo šlo.
Wingardium Leviosa.
Ne, napačna franšiza. Vem, da to veš.
Lahko greva domov, prosim?
To je bila bedasta potrata ...
Tam je tisto drevo.
In kamera.
To!
Kaj se dogaja tam zgoraj?
Nisem ravno znana po močnem trupu.
Ne sinhronizira se z mojim telefonom.
Je bluetooth vklopljen?
Ja, vklopljen je.
Kaj?
Ni bil vklopljen. - Aza!
V redu, dela. - Ja?
Ja, fotke se nalagajo. - V redu.
Nočem te vznemirjati,
a približno v najino smer se pelje avtomobilček za golf.
Kaj pomeni ta približno?
Dobro, mislim, da samo dela obhod.
V redu je, pomiri se.
Ne, ni v redu. Zelo slabo je, vsekakor so naju videli.
Samo malo. - Pohiti.
V redu. - Si dobro?
Ja. - Sva dobro? V redu.
V redu, dobro sva. V redu.
Kaj bova naredili?
Igrali dami v težavah. Ja.
Ne, ne grem se tega.
V redu, dobro je. Dobro je, ne skrbi.
Bog.
Tako. Tako.
Ne.
Kaj počneta tu?
Razen da motita posest?
Živjo. Hvala bogu.
Veslali sva s kanujem in najbrž zadeli skalo.
Več skal.
Voda naju je začela zalivati.
Komaj sva prišli do obale.
Ampak Aza
je dejansko prijateljica Davisa Picketta.
Mogoče naju lahko peljete k njemu.
Z veseljem.
Hvala.
Ker bom poklical policijo, če ne pozna tvoje prijateljice.
Žur.
Tabori za žalovanje ljudi povežejo za vse življenje, ne?
Luknje so.
Davis, obiskovalki imaš.
Aza, kaj pa ti tukaj?
Živjo, Davis.
Vidite? Sem rekla, da se poznata.
Oprosti, zadeli sva skalo in se rešili na obalo na vaši posesti.
Oprosti, ker motiva.
Zdaj bom pa ... Mislim, da bom ...
Nekoga bom poklicala.
Preverila bom, če je kanu zavarovan,
kot sem prej govorila.
Zavarovalnica?
Oprosti zaradi Daisy.
Ona je ...
Lev.
Veš, kaj je noro?
Ravno sem razmišljal o tebi.
Res?
Ja, pri poročilih ves čas uporabljajo očetovo polno ime,
Russell Davis Pickett.
In ves čas sem razmišljal, da je to moje ime.
Zato si pomislil name?
Spomnim se, da je tvoj oči hotel,
da imaš svoje edinstveno ime.
Zvok, ki bi bil samo tvoj.
"Od A do Z in spet nazaj."
Moj oči je hotel, da sem mlajši.
Ker sem mlad.
Nisi svoje ime.
Res mi je žal za vse.
Gotovo se bo kmalu vrnil.
Zaradi Noaha upam, da res,
ampak moj oči je kreten.
Mogoče je to napačna beseda.
Je strahopetec in zločinec.
Najbrž se skriva v švicarskih Alpah in je ravno na masaži.
Boš naslednjo igral z mano?
Prav, ampak najprej pozdravi. Se spomniš moje prijateljice Aze?
Živjo.
Hej, lepo te je videti.
Iti moram.
Rabita prevoz? Lyle vaju lahko pelje, ni problema.
Prav, hvala.
Upam, da ne bo spet trajalo več let, da se vidiva, Aza.
Rakun. - Rakun.
Kojot. - Kojot.
Boš ves čas ponavljala za mano ali ...
Lahko neham, če ne pomaga.
Rakun. - Rakun.
Nič. - Nič.
Nehala bom, končala sem.
Nič.
Predolgo traja.
Kojot.
Kojot, ki jé rakuna.
Poglej, tam. To je on.
Dejansko je to on. Mojbog. Mojbog.
Seveda beži v Burberryjevih oblačilih.
Mojbog, to je pomembno. Pomembno je.
V redu, veva, da je odšel sredi noči,
ker je zapisan čas, in da je vzel potovalko.
Ne vem, kako nama to pomaga.
Ja, tudi jaz ne.
Je pa vsaj nekaj.
Na najino srečo si Davisu noro všeč.
Spet se bova dobili z njim in vstopili v brlog zveri.
Dvorec je brlog. Ali pa je zver?
Ne vem, tega nikoli nisem razumela.
Daisy, res misliš, da sem mu všeč?
Ja, in tudi on je tebi.
Ni mi. - Pa ti je.
Tako seksi je. Se hecaš?
Poglej se, dobesedno žariš.
Žariš. - Ne. Tudi če bi, pa ne ...
Ne pravim, da mi je. - Pa ti je.
Ni pomembno.
Nisem ...
Saj veš, da ne morem z nikomer hoditi.
Ne, ne vem tega. Zakaj pa ne?
Mogoče zato, ker dejanska izvedba tega ne ustreza mojim sposobnostim?
To ...
Izmenjava telesnih tekočin je zame peklenska.
In ko z nekom hodiš,
te sprašuje, o čem razmišljaš.
Ti pa moraš reči: "O tebi razmišljam, srček."
Dejansko pa razmišljaš, da krave ne bi mogle preživeti,
če v črevesju ne bi imele mikrobiote.
Torej krave ne obstajajo kot neodvisne življenjske oblike,
a tega ne moreš reči, ker bi se zdelo čudno.
Zato moraš izbirati med tem, da lažeš ali izpadeš čudna.
Mislim, da bi to odlično prebilo led na tvojem prihodnjem zmenku z Davisom.
Res ...
Vsekakor je čudno, ampak na najboljši mogoč način.
Kot ti, Holmsey.
Veš, kaj? Stavim, da če bi se dejansko poljubila,
ne bi razmišljala o ...
O 80 milijonih mikrobov.
Kaj, če so njegovi mikrobi boljši od tvojih?
A ne?
Če bi se poljubljala, bi bila mogoče bolj zdrava.
Mogoče.
Kaj, če bi zaradi njegovih mikrobov dobila supermoči?
Ja. Mojbog.
Bila je normalna punca, dokler ni poljubila milijarderja.
Takrat je postala Mikro Bianca ...
Kraljica mikrobov! - Nehaj!
DAVIS PICKETT ML. ISKANJE
RUSSELL PICKETT BO PREMOŽENJE ZAPUSTIL RAZISKOVALNEMU PROJEKTU
DESETLETJA PODKUPOVANJA,
SPRAŠUJEJO SE O ČASU IZGINOTJA
POTUHTANJE: NAKLJUČNE MISLI - OBJAVA 281
"NAJBOLJŠE OROŽJE PROTI STRESU
JE ZMOŽNOST, DA IZBIRAMO MISLI."
"Najboljše orožje proti stresu
je zmožnost, da izbiramo misli."
William James.
Katero supermoč je imel William James?
Ne morem izbirati svojih misli, kot ne morem izbrati svojega imena.
KATERO SUPERMOČ JE IMEL WILLIAM JAMES?
NE MOREM IZBIRATI ...
DAVIS JE OSAMLJEN.
Ker se vsi vtikajo v družinske zadeve,
mislim, da je čas, da zaprem ta račun.
Zato na svidenje, prijatelji.
Res pa je,
da rečemo na svidenje samo takrat, ko želimo nekoga spet videti.
RES PA JE, DA REČEMO NA SVIDENJE SAMO ZATO, KER ŽELIMO NEKOGA SPET VIDETI.
Aza, kako si? - Hej.
Dobro. Kaj pa je?
Nočem pokvariti naše prijateljske skupine,
ker je res super, in nočem, da bi bilo čudno,
ampak a misliš ...
Lahko mi rečeš ne
in ne bom užaljen, ampak ...
Mislim, da trenutno ne morem z nikomer hoditi.
To je pa nerodno.
Zanimalo me je, če misliš, da bi hotela Daisy ven z mano.
Ali je to noro?
Ampak tudi ti si super, Aza.
Veš ... - Ja, to je dobra ideja.
Govoriti moraš z njo, ne z mano, ampak vsekakor poskusi.
Kako nerodno je. Tako mi je nerodno.
Ne, ne, ne. Tudi ti si lepa, Aza.
Ampak njo poznam od ...
Ne, je že v redu. Dobro je.
Najbrž je logično.
Že mesece hrepeni po meni.
Res?
Kako veš?
Ker imam oči.
Kaj boš rekla?
Jaz sem za.
En zmenek ne bo škodil.
Z Mychalom bova lahko šla ven s tabo in Davisom.
Na koncu bomo šli v grad,
jaz sem bom odkradla in vohljala, ti in Davis pa bosta ...
Hej.
Kaj je ...
Pornoglasba.
V redu.
Tudi če bi pristala na to, me Davis ni povabil ven.
Aza, ni treba čakati, da te fant povabi ven.
Si mogoče dekla?
Piši mu, da se bo nekaj prijateljev ta vikend
dobilo na burgerjih.
Verjemi, da bo rekel ja.
Zdaj mu bova pisali.
Ob sedmih?
Bo ob sedmih v redu? - Ja.
Zvečer? Ali misliš, da ve ...
Saj ne gre za zajtrk.
V redu.
Lahkotno, zelo lahkotno.
PRAV, SE VIDIVA
Je hitro odgovoril? - Ja.
Kaj bova oblekli? - Večerni obleki, seveda.
Si že kdaj dobila fotko tiča?
Videla sem jo že.
Seveda si jo.
Zanima me, če si jo kdaj dobila, ne da bi prosila zanjo.
Če se je kdo tako predstavil.
"Me veseli, jaz sem penis."
Ne, nisem.
Neki oboževalec mi jo je poslal.
Kakšno razmišljanje je za tem?
"Res mi je bila všeč tvoja zgodba
o romantični pustolovščini Rey in Chewbacce,
ko plenita po Tul'karjevi ladji.
V zahvalo avtorici
je tu fotografija mojega mlahavega penisa brez telesa."
Živjo, punci.
Hej.
Kaj pa gledata?
Družbene medije. - Le ... Družbene medije.
Družbene platforme. - Družbene medije.
So v Applebee's spremenili pravila oblačenja?
Kako smešno.
Na dvojni zmenek greva. - Daisy.
Kaj? Saj ni skrivnost.
Sranje, je bila skrivnost?
S kom?
Z Mychalom in Davisom. - Z Davisom Pickettom?
Ja. V redu, adijo, mami.
V redu.
Lepa si. Super šminka.
Obriši si šminko.
Živjo. - Hej, kako sta?
Hej. - Hej.
Živjo. - Kako si?
Živjo.
Ne še.
Ste pogosto tu? - Redni stranki sta.
Kje pa še dobiš cmočke z rakci, piščanec s parmezanom
in quesadillo hkrati?
Lahko dobimo dr pepperje, prosim?
Davis, Davis, Davis, gazirane pijače
niso na kupon. - Privoščimo si.
To imaš najraje, ne?
Se spomniš?
Mychal je enega od svojih portretov poslal
na pop-up umetniško razstavo, ki bo v opuščenih predorih.
To je pa super.
Ja, ampak mislim, da me ne bodo izbrali.
Vsekakor te bodo, tako nadarjen si ...
Potiš se. Vsi vedo, da se potiš.
Najbrž mislijo, da si potna čudakinja.
Aza, kako je biti prijateljica književne ikone?
Mislim, da zaradi 80.000 bralcev še nisem ikona.
In Aza ne bere moje fan fikcije, ni oboževalka Vojne zvezd.
Si danes zamenjala obliž?
Ja, sem ga.
Si prepričana?
A ne, Holmsey?
Reci nekaj. Kar koli.
Tako je. - Ja.
In druge podobne stvari vaju zanimajo.
Recimo ... - Ja.
Ni razloga, da ne bi zamenjala obliža.
Zamenjaj ga in opravi s tem.
Takoj se vrnem.
Skratka ...
Okuženo je. Okužena si.
V tebi se množijo bakterije.
RAZKUŽILO ZA ROKE
Naredi nekaj. Naredi nekaj. Naredi nekaj.
Hej, samo prišla sem pogledat, kako si.
Se ti to zdi okuženo?
Zdi se mi enako kot vsakič do zdaj, ko si mi to pokazala.
Najbrž misli, da sem nora. - Ne, ne misli.
Aza, prisežem, da je tako zatreskan,
da bi lahko začela lulati iz ušes
in bi mu bila še vedno všeč.
Povabil nas je k sebi domov, ampak če je to preveč zate ...
Ne, gremo.
V redu, dobro.
Ker bom dvorec prevohljala kot Nancy Drew.
V redu, dobrodošli. - Kaj?
Mojbog. Je to delo Keitha Haringa?
In še Picassovo in Basquiatovo sliko imaš.
Ne. Je bil to odmev?
Stari, to je noro. Počakaj malo. Basquiat.
Basquiat. Hej, Basquiat. Hudo.
V redu, Mychal, dihaj. - Oprosti.
Se lahko malo razgledava?
Daisy.
Ne, hočem reči ...
Bodimo iskreni, vsi bi radi bili malo na samem, ne?
Ja, seveda, počnita, kar koli hočeta. - Resno?
Lahko ... - Rekel je kar koli.
Štima.
Čigava pa je ta?
Od Raymonda Pettibona.
Najbolj je znan po slikah deskarjev,
a so mi všeč njegove spirale.
Preden je postal slikar, je bil glasbenik.
Igral je v Black Flagu, preden je postal Black Flag.
Super je.
Ne govoriš veliko, ne?
Včasih me misli preveč zaposlijo.
Samo povej, o čem razmišljaš.
Tega običajno ne počnem.
Res hočeš vedeti? - Ja.
Razmišljala sem, da sem v bistvu samo organizem
v tej prostranosti.
Strah me je, da to,
kar je zame "moj jaz", ni pod mojim nadzorom.
Kako to misliš?
Obstaja neki zajedavec.
Raste samo v ribjih očesih,
razmnožuje pa se lahko samo v ptičjem želodcu.
Ko je zajedavec pripravljen na parjenje,
začne okužena riba naenkrat plavati proti površju vode.
Ribe se dobesedno trudijo, da bi jih pojedle ptice.
Sčasoma jim uspe.
Zajedavec je bil ves čas glavni.
Včasih se počutim kot riba.
Da ne nadzorujem svojega telesa.
Ne nadzorujem svojih misli.
Všeč mi je, kako deluje tvoj um.
Brenči.
Kje si to izvedela?
Od profesorice filozofije Lucie Abbott.
Več kot desetkrat sem gledala njen govor na TED-u.
Uči na Northwesternu.
Moje neumne sanje so, da hodim tja in na njena predavanja.
Zakaj so to neumne sanje?
Noro drago je.
In živeti bi morala v Chicagu,
kar bi bilo novo zame.
Novosti so moja šibka točka.
Tudi jaz sem nekaj novega
in z mano ti gre kar dobro.
Ti si staro-nov.
Drugače je.
"Staro-nov."
Všeč mi je.
Če ga poljubiš, bodo njegove bakterije v tvojih ustih.
Zaradi njegovih bakterij boš zbolela.
O čem razmišljaš ti?
Te res zanima?
Ja.
V redu.
Razmišljal sem: "Upam, da je ne zanima nagrada."
Davis, ne zanima me.
Prisežem. - Aza.
Vem, zakaj sta bili zadnjič v gozdu.
Kamero sta iskali, ne?
Tudi jaz sem jo preveril.
Imam fotko, na kateri odhaja s potovalko.
Nagrada me sploh ni zanimala.
Z Daisy sva samo ...
Ugotovil sem, da je to rešljiva težava.
Kaj delaš?
Samo sekundo.
Te zanimajo kuščarji?
Ne, mojega očeta.
Ampak to ni kuščar, tuatara je.
Kaj je to?
Ne vem, ostanek izpred 200 milijonov let,
v katerem se po očijevo skriva skrivnost dolgoživosti.
Vse o tem lahko izveš
v Pickettovem centru za tuatare,
ki je resnična stvar, kateri bo zapustil večino premoženja.
To je noro. - Veš, kaj je še huje?
Denar ni namenjen skrbi za prekleto reč,
šel bo za preučevanje njenih celic z grozljivimi poskusi.
To je zate.
POP TARTS JAGODA
Hvala.
Obljubi, da boš odprla šele doma.
Če me boš še hotela videti, me pokliči.
Ali pošlji SMS ali karkoli ljudje rečejo, da zveni ležerno in kul.
V redu.
Poiskati moram Daisy.
Pozno je že.
Daisy?
Mychal?
Hej.
Sva samo ...
Iskala sva vaju.
Ja. - Nista bila tu.
Našla sta naju.
Gremo? - Ja.
Super. - Samo pogledam ...
Aza, pozno si prišla.
Vem, oprosti. Promet.
Zanima me vse o tvojem zmenku. - Preoblačim se.
Lahko noč, zjutraj se bova pogovorili. Rada te imam.
NE RAZUMEM
MOJ OČI POVSOD SKRIVA DENAR
KOT ALKOHOLIKI SKRIVAJO PIJAČO
NAJ BO TO NAGRADA
RAZDELI SI JO Z DAISY, ČE HOČEŠ
TEGA NE MOREM OBDRŽATI
ZAKAJ NE?
DRUGAČE BO ŠLO ZA ZLORABO TUATAR
ZDAJ KO NI VEČ SKRBI GLEDE NAGRADE ...
LAHKO IZVEVA, ČE JE TOLE NEKAJ
RESNIČNEGA
Super, da si tu. Holmsey, veliko ti imam za povedati.
Šokantno. Poslušaj ...
Oprosti, ker sem te sinoči pustila. Ni bilo kul.
Nič hudega. Daisy ...
Kot drugo ... Vem, vem, vem.
Hotela sem, da greva vohljat,
potem pa sploh nisem vohljala.
Ampak Mychal je super.
Saj me zanima, ampak ...
V prvi sobi, v katero sva prišla, je kamin z daljincem.
In kar naenkrat sva se stiskala na kavču,
ki je bil tudi dobesedno umetnina.
In ... Stvari so se začele odvijati in pustila sem mu, da ...
Daisy!
Poglej. Poglej noter.
Raje imam borovnice.
Poglej noter.
Mater, kaj je to?
Davis mi je to dal.
Ne vem, če je smiselno ali etično. Ne ...
Ne, ne, ne.
Aza, vsaj enkrat v življenju ne razmišljaj preveč.
Ti ne bi smela priti povedat, da si bogata?
Lahko spravim tvojo polovico.
Počakaj.
Pol tega je mojega?
Za vsako je 50 tisočakov.
Res misliš, da lahko to obdrživa?
Hudiča, seveda.
Holmsey, ne maram ideje,
da je plemenito zavrniti denar.
To nama bo spremenilo življenji.
Dejansko bom šla študirat. In ne v večerno šolo.
Ni dovolj za celoten študij.
Ja, vem, kraljica zamorjenosti.
A bo veliko laže plačati študij.
Aza, to lahko imaš za Northwestern.
Mami ne sme izvedeti za denar.
Moji starši bi hoteli, da si ga razdelim s sestro.
Ne. Ne. Ne!
Moraš sprejeti, da je vesolje
trenutno zelo prijazno z nama, in uživati v tem.
Poskusila bom.
Privoščiva si najboljšo hrano, kar je ponuja Indianapolis.
Živjo, Holly.
Dvakrat rdeče vino, prosim. Proslavljava.
Dobra fora. - V redu.
Prav, kateri je vaš najboljši zrezek?
Rostbif z rakci in parmezanom je najpriljubljenejši.
Vau. V redu.
Jaz bom svoj običajni vroči teksaški burger,
a bi rada zraven še čebulne obročke.
Ja, vem, da se to doplača.
Pa ti? - Vegiburger.
Brez paradižnika, sira, majoneze, čebule. - Ja, vem, kaj naročaš.
Imata kupon? - Ne.
Danes ne, Holly. Danes ne.
SRČKANE STVARI, KI JIH LAHKO NAPIŠEŠ FANTU
Kaj je to?
Ni krasen? Dala sem mu ime Liam.
Ne bova prihranili denarja za študij?
Saj ga bova. Večino.
Ampak sem prodajalca prepričala, da je spustil ceno z 10.000 $ na 8400 $,
zato sem v bistvu še zaslužila.
Nikakor nisi zaslužila.
Ti si že imela avto.
Samo povem. - V redu.
Mychal je sprejet na tisto razstavo. Čez par tednov bo.
Vem, da so umazani predori mogoče preveč zate,
ampak bi mogoče vseeno lahko šla z mano?
PODZEMNA UMETNOST PETEK, 23. 6. 2023, OB 19.00
Mogoče.
Mychal bi se rad dobil pred razredno uro.
Všeč mi je, da je tako vame.
ŽIVJO
Kako naj ujamem obliko obraza, če se premikaš?
Bodi pri miru.
Ti bodi pri miru.
To sploh nima smisla.
RADA BI TE SPET VIDELA
Pri miru sem.
AMPAK NEKAJ MORAŠ VEDETI
VSE TOLE Z ZMENKI JE NOVO ZAME
NIČ HUDEGA
NE ZANIMAJO ME ZMENKI
KAJ PA TE ZANIMA?
TI
SE NOCOJ DOBIVA?
Aza, se lahko vsaj pretvarjaš, da igraš?
Oprostite, g. Adler.
Dobro, spet začnimo.
Mami.
Mami?
Nehaj.
Grozen si. - Živjo.
Hej, ljubica.
To je Evan, brat moje prijateljice Debbie.
Ti si najbrž Aza.
Dobre stvari sem slišal o tebi.
Evan je gradbenik.
Oglasil se je po službi, da vidi, če lahko iz garaže naredimo sobo.
Zakaj rabiva novo sobo? Nikoli nimava gostov.
Mislila sem, da bi ti bilo mogoče všeč.
V prihodnje. - Ko bom študirala?
Dal vama bom mir.
Lepo, da sva se končno spoznala, Aza.
Se vidiva. - Hvala.
Adijo.
Hočeš, da živim v garaži? - Ne.
Ja, ampak to ne bi bila garaža.
Naredili bi ti lastno stanovanje.
Misliš, da sem preveč nora, da bi se odselila od doma?
Aza, samo zamisel je bila.
Okvirni stroški so me zanimali.
In IU je tako blizu, dober faks je ...
Razumem.
Nocoj grem k Davisu, pome pride.
Kot da sva spet na taboru in sediva ob jezeru.
Vidiš tisto svetlo zvezdo?
Tisto, ki je bolj na samem?
Ja, mislim, da jo.
To je Tau Ceti.
12 svetlobnih let
je do tja, dva njena planeta sta mogoče naseljiva.
Najbrž ne, ampak mogoče.
Moja najljubša zvezda je.
Zakaj?
Rad jo gledam
in razmišljam, kako nekdo v tistem sončnem sistemu vidi Sončevo svetlobo.
V tem trenutku gleda našo svetlobo izpred 12 let.
V svetlobi vidijo, da bo moja mami živela še pet let.
Vidijo, da sva midva še otroka.
Vidijo, da mi je oči pravkar kupil prvi tricikel.
Greva v park, gleda me, kako se vozim,
in mi reče, da sem tako hitra, da me komaj vidi.
Vidijo, da so pred nama še najboljši in najslabši časi.
Zakaj se mi je tako lahko pogovarjati s tabo?
Ne vem.
Mogoče zato, ker imava srci strti na istih mestih.
Greva plavat?
Obrni se. - V redu.
Zdaj lahko pogledaš.
Živjo.
Imaš v sredo pomembne teste ali kaj takega?
Ne.
Zakaj?
Upal sem, da bi te lahko prepričal, da špricaš šolo.
Nekam bi te peljal.
Kam?
Presenečenje je.
HEJ ... NAJ SAMO POVEM,
DA MI JE VŠEČ TVOJE TELO
KAJ PA?
VŠEČ SO MI TVOJE NOGE
VŠEČ SO MI TVOJE DLANI
VŠEČ SO MI TVOJE ROKE
PRESUHE SO
ZDI SE, DA SO MOČNE
TUDI TVOJA RIT MI JE VŠEČ
NE BI SMEL REČI TEGA?
TAKOJ SEM TO OBŽALOVAL
NE, BILO JE ZELO LEŽERNO IN KUL
LAHKO NOČ, AZA
SE KMALU VIDIVA
LAHKO NOČ, DAVIS
Srčkan in pameten je.
In ne samo zato, ker hodi v fino šolo.
Ob njem se počutim kot punca, v katero je nekdo lahko zaljubljen.
Sama o sebi ne misliš tako?
Še vedno sem nora, če to sprašujete.
Glede norosti se ni nič spremenilo.
Prosila bi te, da za svoje duševno zdravje
uporabljaš kakšno drugo besedo, ne "nora".
Lahko poskusiva s "pogumna"?
Kako psihiatrična poteza.
Aza, veliko ljudi z anksioznimi motnjami
ima izpolnjujoče romantične zveze.
Ja, ampak kako naj imam fanta, če ga nočem poljubljati?
Za vse je strašljivo biti intimen z nekom,
sploh za ljudi, ki so že nekoga izgubili.
Kaj?
Ni treba, da v to vpletate očijevo smrt.
Ne gre vedno zanj.
To, da se bojiš zbližati s tem fantom,
bi po mojem lahko bilo povezano z njim.
Bolje je znal z mano kot mami.
Ob njem se nisem počutila poškodovana.
Samo rekel mi je:
"Upravičeno te skrbi.
Življenje je zaskrbljujoče."
Lahko spet govoriva o srčkanem fantu, prosim?
Aza, moram biti iskrena s tabo.
Mislim, da tvoj napredek upočasnjuje
tvoje zavračanje rednega jemanja zdravil.
Mislim, da bo to škodilo tudi možnosti,
da imaš zvezo s tem srčkanim, pametnim fantom.
Samo mislim, da je bedno.
Misel, da moraš vzeti tableto, da postaneš pravi ti.
Nisi rekla, da bi ubijala za um, ki se ne bi oklepal stvari?
Vi pa ste rekli, da je moj um tisto, kar me dela mene.
Ampak to ni moj um na tabletah.
Pravi kavelj 22, ne?
Nekdo je pri vratih.
Hej.
Prišla sem k tvojemu bratu. - Ja, vem.
Vse jutro se že preoblači.
Hej, Davis, tvoja punca je tu.
Nisem njegova punca. - Seveda.
Ti lahko nekaj pokažem?
Davis je rekel, da sta s prijateljico iskali mojega očija.
Niti ne.
Mislim ... - Samo poglej to.
Dovoljenje? - Poglej zadaj.
To je njegova pisava.
"Maldivi, Kosovo, Kambodža.
Tekačevo ustje?"
Davis pravi, da so prve tri države, v katerih se ljudje skrivajo,
če jih iščejo v Ameriki.
Ne vem pa, kaj je Tekačevo ustje.
Ti to kaj pomeni?
Ne.
Res mi je žal, Noah.
V redu.
Živjo. Oprosti, ker si čakala.
Dolgo sem razmišljal,
če je ta pulover zame ali ne.
Všeč mi je. - Ne, ni zate.
Si pripravljena?
Imaš svoje letalo? - Ne, moj oče ga ima.
Ampak njega ni tu, zato ...
Tudi pilota imaš? - Pred tabo je.
Pri 16 letih lahko narediš izpit za pilota.
Voilà.
Aza, hecam se. To je Richard, izučen strokovnjak.
Živjo. - Živjo.
Bogdaj, Richard.
HEJ, MAMI, PO ŠOLI BOM Z DAISY
PRIDEM POZNO
Greš? Pridi.
Kaj?
Gospa in gospod,
kmalu bomo pristali v Chicagu.
Chicago?
Richard, moralo bi biti presenečenje.
Kaj počneva v Chicagu?
Še vedno je presenečenje.
Rekla si, da sanjaš o Northwesternu,
ampak da so nove stvari tvoja šibka točka.
Če bi videla faks, ne bi bil več nov.
Bil bi staro-nov.
Si bova ogledala kampus?
Niti ne.
Pridi.
Ne morem verjeti, da je profesorica Abbott tam.
V redu.
Imamo 90 minut. Lotimo se svobodne volje, prav?
Vi, ki jeste čips.
Zakaj?
Ker ste lačni in ste se tako odločili?
Ali zato, ker oglaševanje deluje?
Ali pa zato, ker je bilo namenjeno, da bo obstajal le en svet,
vse pa je že od začetka določeno
in je bilo usojeno, da boste pri tem predmetu?
V naši literaturi je del, kjer Kant pravi:
"Predvidevati moramo obstoj svobodne volje."
Lahko bi izbrala katero koli hrano, a sem izbrala čips.
Prebrali ste. Čudovita novica.
Če predpostavimo, da je imel Kant prav, sploh ne potrebujemo vseh 90 minut.
Ampak Kant je o tem pisal v 18. stoletju, ne?
Zdaj pa imamo vse te nobel možganske napravice.
Leta 2008 so prostovoljce prosili, da pritisnejo gumb
z desno ali pa levo roko.
Raziskovalci so ugotovili, da so lahko s 100-odstotno natančnostjo ugotovili,
kako se bodo ljudje odločili,
sedem sekund prej, kot so menili, da so se odločili.
Zato vas znova vprašam.
Kdaj ste se odločili za čips?
In kdo se je odločil?
Nimam pojma.
Te pojme je težko definirati.
Moram na to predavanje. - Kaj določa svobodno izbiro
v svetu, kjer so naše izbire neskončno omejene
in jih oblikujejo kulturne sile?
Vzame stara in zaprašena filozofska vprašanja
ter jih naredi noro aktualna.
Mojbog. Mojbog.
V redu.
Zakaj se skrivava?
Ker je tam.
Pojdi govorit z njo.
Kaj naj rečem? - Aza.
Zmogla boš.
Živjo, profesorica Abbott.
Želela sem se predstaviti.
Sem Aza Holmes in sem ...
Vaša oboževalka.
Oboževalka študija pri meni?
Ne, še vedno sem v srednji šoli. Samo na obisku sem.
A zaradi vas želim študirati tu.
Zdite se mi najgenialnejša oseba na svetu.
Najlepša hvala, a vam zagotavljam, da to ni res.
Veselilo me je.
Profesorica Abbott?
Ja?
Skrbi me, da nisem resnična.
Zakaj pa?
Tako je, kot ste rekli.
Za veliko misli in obnašanja se mi zdi, da sploh niso moji.
Kot da to niso stvari, ki jih hočem misliti ali početi.
Ko iščem osebo, od katere izvirajo moje misli, pravo mene,
je nikoli ne najdem.
Poznate punčke babuške?
Votle so in ko jih odpreš,
je notri manjša punčka.
Kar naprej jih odpiraš, dokler ne prideš do najmanjše,
ki je povsem trdna.
Ampak zdi se mi, da pri meni ni trdna.
Samo vedno manjša postajam.
To me spominja na staro zgodbo.
Neki slaven znanstvenik
je pred velikim občinstvom predaval o astronomiji.
Opisoval je, kako Zemlja kroži okoli Sonca,
Sonce kroži po galaksiji in tako naprej.
Ko je končno končal,
je drobna starka v ozadju dvignila roko in rekla:
"Profesor, z vsem spoštovanjem, ampak vse to so neumnosti.
V resnici Zemlja stoji na hrbtu ogromne želve."
Slavni znanstvenik se je ošabno nasmehnil in rekel:
"Na čem pa stoji želva?"
Ženska je odvrnila:
"Stoji na oklepu druge ogromne želve, seveda."
Znanstvenik je vprašal: "Pa tista želva?"
Ženska je vzkliknila: "Ne razumete?
Gre za neskončen stolp želv."
Predstavljate si, da je pravi jaz,
jaz, ki obstaja neodvisno od okoliščin,
tista želva na dnu tega stolpa.
Ampak mogoče gre za neskončen stolp želv.
Mogoče ste neskončni.
Mislim, da ste zaradi svojih dvomov resničnejši, ne manj resnični.
Mislim, da bi vam tu šlo dobro, Aza.
Kako je šlo?
V tem trenutku se njegove bakterije združujejo s tvojimi.
Ni pomembno.
Ljudje se ves čas poljubljajo.
Milijoni njegovih organizmov ta trenutek vstopajo v tvoje telo.
Hej.
Je vse v redu?
Ja, samo ...
Malo mi je slabo.
Takoj se vrnem.
Kaj ti je bilo?
Vse je šlo odlično, a si to uničila,
ko si dovolila, da je dal jezik v tvoja usta.
Zakaj ne deluje?
Ker si okužena.
Takoj moraš ubiti bakterije.
Utihni!
Ubij jih. Ubij vse bacile do zadnjega.
Ubij njegovo slino.
Veš, kaj moraš narediti, zato daj. Daj že.
Aza, kaj se dogaja?
Ko obtičim v svojih mislih,
to niso samo zanimive reči o ribah, o katerih sem ti govorila.
V redu.
Najbolj od vsega se bojim bakterij.
Vedno me skrbi, da se bom okužila,
in ko me začne skrbeti, ne morem nehati.
Zato mi je bila tvoja slika tako všeč.
Ker so moje misli take.
Spiralaste so.
Torej zdaj razmišljaš, če si okužena?
Nekako.
Zaradi poljuba s tabo.
Ni treba, da se poljubljava. Lahko greva zelo počasi.
Ne razumeš.
Ni logično.
Tako je, kot da živim z demonom.
Mogoče ti zdaj ni mar, ampak ne boš vedno tako mislil.
Saj ne gre za vedno.
Za zdaj gre.
Hvala bogu. Kje si bila?
Zakaj se nisi oglašala na telefon?
Z Davisom sem bila.
Vsak dan te ob istem času vidim v šoli, Aza.
Si res mislila, da ne bom izvedela?
Ne vem. Najbrž mi ni bilo mar.
Kam sta šla? - V Chicago.
V Chicago?
Kaj, hudiča, sta počela v Chicagu?
Ni me ugrabil, hotela sem iti.
Briga me, če si hotela iti.
Kaj, če bi se ti kaj zgodilo, jaz pa sploh ne bi vedela, kje si?
Kaj, če bi se zapletla v svoje misli in bi me rabila, da te pomirim?
Misliš, da me pomirjaš?
Kako, mami?
Veš, zakaj me je Davis peljal v Chicago?
Da bi si ogledala Northwestern.
Ker dejansko misli, da lahko grem sama študirat
v drugo zvezno državo.
Misli, da lahko študiram, kar hočem,
in živim v študentskem domu z ostalimi.
Mogoče se moti, mogoče ne morem.
Ampak veš, kako dober občutek je, ko je v mojem življenju končno nekdo,
ki misli, da lahko?
Aza!
DAISY - HOLMSEY! DOSEGLA SEM 100.000 BRALCEV!
JUTRI BOM PRAZNOVALA PRI MYCHALU! POVABI DAVISA!
"SEM SVOJA POT, NE SVOJA VOLJA"
WOOKIEJI SO LJUDJE FAN FIKCIJA DAISY R. O VOJNI ZVEZD
REY JE HUDA
"S Chewiejem sva bila na Tatooinu, kamor sva šla pobrat tovor.
Seveda je bila z mano Ayala, moja najboljša prijateljica in največje breme."
MOJA NAJBOLJŠA PRIJATELJICA IN NAJVEČJE BREME
WOOKIEJEVSKA NAPAKA
"Ayala je segla v svojo grivo modrih las in si izpulila en pramen.
Živčna navada, a saj so bile vse njene navade živčne."
LIKI REY - CHEWIE - AYALA
"Ayali nikoli ni nič uspelo.
Bolj ko jo je skrbelo, huje je vse zamočila."
WOOKIEJI IN MLEKO
"Ayala se je posmehnila mojemu vozilu.
'Mislila sem, da varčuješ.'
Ayala je dobila svoje vozilo od staršev. Pojma ni imela.
Ayala ni bila slaba oseba, samo nekoristna."
SE LAHKO KMALU SPET VIDIVA?
HALO?
PROSIM, GOVORI Z MANO
ŽAL MI JE, POSKUSILA BOM
Holmsey!
Kje si bila ves dan?
Se lahko peljem s tabo k Mychalu? Mami si je izposodila avto.
In zanima me vse o zmenku.
Ne razumem.
Odpeljal te je v Chicago,
doživela si najbolj romantičen dan vseh časov,
zdaj pa ga nočeš več videti?
Še nekaj se je moralo zgoditi.
Sta se dala dol?
Ne. Rekla sem, da se ni nič zgodilo.
Ja, ampak to ni logično. Prepričana sem, da ...
Sem zamočila?
Kaj?
Ne.
Komaj si spremenila moje ime.
Si brala moje zgodbe?
Ja, prebrala sem jih.
Moja najboljša prijateljica si. Nisi mislila, da jih bom prebrala?
Ne, nisem.
Ker jih pišem že od 11. leta,
ampak nisi prebrala niti ene.
Kaj? Nikoli me nisi prosila.
To ne bi smelo biti potrebno.
Najboljši prijatelji drugih ljudi
si vzamejo odmor od nenehnega tuhtanja
o delovanju lastnega uma in pomislijo na to, kar počnejo drugi.
Ayalo sem si izmislila v sedmem razredu.
Ja, svinjsko je bilo,
a mogoče sem se tako spopadla s tem, da je moja prijateljica ...
Mychal pravi, da si kot gorčica.
V majhnih količinah si super, ampak veliko tebe je preveč.
Razumem.
Si kdaj pomislila, kako mi je?
Vedno te podpiram, ti pa mene nikoli.
Ja, zadnje čase si od najinega prijateljstva dobila
samo 50 čukov in fanta.
Sploh nočeš z mano na njegovo razstavo.
Drugi prijatelji bi ...
Vem, da imaš duševne težave ali nekaj takega,
a se zaradi njih ukvarjaš samo s sabo.
Ni res!
Kako je ime mojim staršem?
Kaj sta po poklicu?
Moje drugo ime?
Imam domače živali?
Tako patološko neradovedna si,
da sploh ne veš, česa ne veš.
Mačko imaš. - Ja.
Čestitam, Aza, mačko imam.
Že od petega leta. Kako ji je ime?
Ne vem. - Ne, nimaš pojma.
Ne veš, kako mi je, ker nikoli ne vprašaš.
Misliš, da sta z mamo revni,
a si dobila zobni aparat, avto, ipad in vse to sranje.
Misliš, da je normalno imeti hišo in svojo sobo v njej?
In mamo, ki ti pomaga pri nalogi?
Tvoji privilegiji so zate kot kisik.
Potem pa me obsojaš, ker sem kupila avto, ne pa varčevala za faks.
Skušam se ne sekirati in biti razumevajoča, ker ...
Nehaj govoriti!
Jezus, že deset let ne utihneš!
Žal mi je, če se je težko družiti z mano,
a si predstavljaj, kako je biti jaz!
Predstavljaj si, da si ves čas v moji glavi,
brez premora in izhoda!
Žal mi je, da ...
Če uporabim Mychalovo analogijo: predstavljaj si, da ješ samo gorčico!
Da si ves čas obsojena na gorčico!
Ne bi smela reči tega.
Če me tako zelo sovražiš, me nehaj prositi za ...
Pazi!
Si v redu?
Mislim, da sem.
Pa ti?
Poškodovana si.
Aza, nehaj.
Bodi pri miru.
Aza!
Ne, ne, ne.
Ne.
Hej, si v redu?
Uničen je.
Očijev avto.
Ljubica, že dolgo počnem to.
Obljubim, da oči ne bo jezen nate.
Pomoč rabim!
Hej, mala.
V bolnišnici si, ampak bo vse v redu.
Tako te imam rada.
Je Daisy v redu?
Nekaj šivov je dobila na čelo,
ampak bo v redu.
Razbila sem Harolda.
Vem, srček.
Oči je imel rad ta avto.
Oči je imel rad tebe.
Sem v redu?
Imaš raztrganine na jetrih, a so notranje krvavitve blage.
Notranje krvavim? - Čisto malo.
Dobra novica je, da ne rabiš operacije.
Samo nekaj dni boš na opazovanju.
Kaj?
Ne.
Ne morem ostati tu, mami. - Aza.
Prosim, naredi kaj. Ne morem ostati tu.
Domov moram.
Če ostanem, bom dobila C. difficile.
Nimaš tega. - Najbrž že imam.
Ne, nimaš.
Ljudje se okužijo v bolnišnicah.
Ne morem ostati tu, mami.
Ne morem ostati tu! - Aza! Aza!
Tvoja jetra krvavijo. Ne moreva domov,
a bom ves čas s tabo.
Obljubim. - Iti moram. Iti moram ...
C. difficile v tem trenutku vstopa v tvoje telo.
Povsod okoli tebe je.
Okužena si.
Polna si bakterij, ki te naseljujejo.
Naseljujejo te in tega ne moreš ustaviti.
Ne moreš.
Ne moreš imeti fanta, ne moreš iti študirat.
Ne moreš imeti službe,
niti svojih možganov ne moreš nadzirati.
Ne moreš, ne moreš, ne moreš.
Veš, kako to rešiti.
To je edini način. To je edini način.
RAZKUŽILO ZA ROKE
Daj no, ubij jo, ubij okužbo.
Moraš, moraš, moraš.
Prosim, misli na kaj drugega.
Grozno je biti ujeta v tebi!
Se hočeš počutiti bolje? Veš, kako se počutiti bolje.
Samo slabo mi bo.
Hočeš umreti zaradi C. difficile?
To ni racionalno. Tvoj zdaj ni tvoj za vedno.
Ubij okužbo! Ubij jo! Takoj jo ubij!
Prosim, pusti me. Prosim, kar koli bom naredila.
Lahko imaš to telo, nočem ga več.
Sem svoja pot, ne svoja volja. Sem svoja pot, ne svoja volja.
Nikoli ne boš rešena tega.
Obsedel te je demon!
Hočeš umreti zaradi jebene C. difficile?
Ne! Ker boš.
Bom. Boš.
Aza! Ne, ne, kaj delaš?
Ne, nehaj.
Nehaj. Aza, nehaj! - Ogabna si.
Gnusiš se mi. - Sestra!
Ni te obsedel demon.
Ti si demon.
Boš zajtrk?
Želodec me boli.
Morali so ga izčrpati.
Najbrž veš, od koga je to.
HITRO OKREVAJ
Klicala sem dr. Singh.
Prosim, ne bodi jezna name.
Nisem vedela, kaj naj.
Nisem jezna.
Hvala, mami.
Kako se počutiš?
Ne super.
Mislim, da bi bilo dobro, če bi začela redneje hoditi k meni.
Nočem, da si predolgo sama s svojimi mislimi.
V redu. - Dobro.
Mislim, da bi morali še enkrat poskusiti s terapijo izpostavljenosti.
Lahko greva počasi.
Ampak moraš jemati zdravila, Aza.
Ali pa poiščeva drugo zdravilo, ki ti bo bolj ustrezalo
in ga boš jemala, kot bo predpisano.
Nobeno ni delovalo. - Nobeno še ni delovalo.
Tu smo zato, ker
Tu smo zato, ker smo tu
Tu smo zato, ker
Tu smo zato, ker smo tu
Tu smo zato, ker
Tu smo zato, ker smo tu
LUCIA ABBOTT, PROFESORICA NA NORTHWESTERNU
HVALA ZA ROŽE
Živjo. - Živjo.
Oprosti, ker se tako dolgo nisem oglasila.
V redu je.
Samo ... Rabila sem čas.
Pogrešal sem te.
Tudi jaz tebe.
Nekajkrat sem govoril s tvojo mamo.
Zelo je bila prijazna ...
Mogoče bi ga lahko poljubila.
Drugače bo.
Ne, ne, ne. Ne poljubi ga.
Zbolela boš, morala boš nazaj v bolnišnico.
Okužila se boš. Morala boš nazaj,
dobila boš C. difficile. - Kako si?
Si se zapletla v misli?
Ja.
Oprosti. - Vprašal sem, kako si.
Dobro.
Na splošno.
Trenutno pa ne ravno dobro.
Bi lahko sedel nasproti mene?
Upala sem, da bom bolje.
Jemljem zdravila in delam z dr. Singh.
Mislila sem, da te bom lahko poljubila.
Mislim, da sem bolje.
Ampak najbrž še ne dovolj dobro.
Si lahko dopisujeva?
Samo ...
Moram ti biti všeč v živo.
Hej, kako je bilo z Davisom?
Dobro.
Pridi sem.
Ko so ti prvič začele divjati misli, sem bila tako zmedena.
Tako srečna deklica si bila,
naenkrat pa si se vsega bala.
In nisem ti mogla pomagati.
Ampak oči mi je pomagal.
Zveni noro, a je hotel, da strmim v svoj odsev v ogledalu
in si na glas povem vse, kar sem tisti dan naredila prav.
Delovalo je.
Tistih nekaj minut pred spanjem
sem se počutila v redu.
Samo ob njem sem se počutila dobro kot tvoja mama.
Zdaj pa ga ni več in se ne morem pomiriti.
Zato preživljam dneve v strahu,
da se bo zgodilo nekaj slabega.
Strah me je, da te puščam na cedilu.
Ampak me ne. - V redu.
Lahko naredim to, če hočeš.
Tisto z ogledalom.
To lahko narediva skupaj.
Ne, je že v redu.
Hvala bogu.
Čudno je zvenelo, da bi to delali skupaj.
Aza, ko bo garaža prenovljena,
jo bova dali v najem za pomoč pri šolnini.
Res? - Šla boš študirat, kamor koli boš hotela.
Veš, zakaj?
Ker nikoli ne obupaš.
To je ena od stvari, ki so mi všeč pri tebi.
Ne glede na to, kako te je strah, se ne nehaš truditi.
Mami, izposodila bi si tvoj avto.
Davis pravi, da mi mora biti všeč v živo, in tega trenutno ne zmorem,
ampak bom v živo ob svoji najboljši prijateljici, pa če me to kar ubije.
Ko si že ravno zaupava stvari ...
Ko sva se začela z Davisom družiti, mi je dal 50.000 $.
Dobila bi jih jaz ali tuatara,
zato jih bom dala za Northwestern, prav?
Super. Adijo.
POGUE'S RUN: PROJEKT PODJETJA PICKETT ENGINEERING
Tu moraš biti za Daisy.
Moraš biti tu. Moraš biti tu. Moraš biti tu.
NE GRE ZA TO, KAKO UMREŠ, AMPAK KOT KDO UMREŠ
Hej, Aza. - Živjo.
Domneval sem, da te ne bo.
Žal mi je za nesrečo in tvoja jetra.
Dobro sem.
To je super.
Ne razumem umetnosti, ampak celo jaz vem, da je super.
Kaj pa vem, ampak hvala. Zares.
Ker si prišla. - Rada bi podpirala prijatelje.
To je nekaj novega, kar preizkušam.
Kako so jetra?
Ne več raztrgana.
Kako si pa ti?
Dobro sem jo odnesla.
Ampak glede na Mychalovo obnašanje bi sklepala drugače.
Poimenoval je vseh mojih šest šivov in vsakemu napisal ljubezensko pesem.
Res mi je žal, Daisy.
Zaslužiš si najboljšo, najbolj prisotno in pozorno prijateljico.
Ne pa take, ki te je skoraj ubila v trčenju.
Jezus, Holmsey.
Sama sebi res znaš hudo zameriti.
Če še ne veš, sem ti že oprostila.
In žal mi je za Ayalo.
Ni ti treba biti.
Ja.
Pa mi mora biti.
Ja, lahko si naporna, ampak nisi kot gorčica.
Si najzanimivejša oseba, kar sem jih kdaj spoznala.
Rada te imam.
Rada bi bila pokopana ob tebi.
Imeli bova skupen nagrobnik.
Pisalo bo: "Holmsey in Daisy. Vse sta počeli skupaj,
razen dolčkanja."
Nisem kot gorčica, ampak sem mogoče kot Indianapolis.
Imeli so usrano reko, a so se znašli s tem, kar so imeli.
In okoli nje so zgradili kar v redu mesto.
Ni super, ampak ni slabo.
Minus štiri.
Mislim, da si ti vsaj plus štiri. Ti in to mesto.
To obzorje.
Ti predori.
Ta most.
Ta kanalizacija.
Ta guma, ta zidak, ta ...
Ne vem. Kaj je to? - Počakaj, Daisy.
Nazaj, nazaj, nazaj. - Kaj?
Ni to ...
Pogue's Run.
Daisy, ne rečemo kraju, kjer se reka konča ...
Ustje?
To je Tekačevo ustje.
Kaj?
To je Pickett načečkal, preden je pobegnil.
Kaj je to?
Sporočilo Davisu in Noahu.
Najslabše možno sporočilo.
Misliš, da je skočil?
Pokličeva policijo?
Nočem, da izve od nekega neznanega detektiva.
DVA MESECA POZNEJE
Kako sem videti?
Kot da se hočeš dati dol.
Je preveč? Se preoblečem? - Mami, ne, super si videti.
Hoče reči seksi.
Daj ga.
Povej Evanu, da boš v težavah, če te ne pripelje do 23.00.
V velikih težavah.
Premlad si, da bi bil moj fant.
Živjo, ga. Holmes.
Je Aza tu?
Davis.
Zate sem jo ukradel kuščarju.
Hvala.
Aza, z Noahom se bova preselila.
Kam?
V Kolorado.
Noaha so tam sprejeli v neko posebno šolo.
Po vsem tem rabiva nov začetek.
Kdaj odideta?
Jutri.
Dober brat si.
Smešen izraz, ne?
Zaljubljen v nekoga.
Drugače nisi nikoli v.
Prijatelj v nekoga, upaš v nekoga.
V nekoga si lahko samo zaljubljen.
Če ne grem zdaj, ne bom nikoli odšel.
V redu.
Adijo, Aza.
Mogoče se bo vrnil.
Ja.
Mogoče.
"Na svidenje rečemo samo takrat, ko želimo nekoga spet videti."
Daisy?
Ja.
Misliš, da bom lahko kdaj s kom?
Ja.
Mislim, da boš.
Mislim, da boš imela ti, Aza Holmes, zelo izpopolnjeno življenje.
Mislim, da boš šla na faks in študirala, kar koli boš hotela.
Imela boš kariero.
MAGISTRA NEVROPSIHOLOGIJE AZA HOLMES
Takšno, na katero boš ponosna.
In mislim, da boš z nekom.
Z nekom krasnim.
Mislim, da boš ti, Holmsey, imela neverjetno ljubezensko zgodbo.
Mislim celo, da boš nekoč imela svojo družino.
Celo prekleto življenje si boš ustvarila.
To vem.
Ampak nočem ti lagati.
Mislim, da bo včasih težko.
Mislim, da bo včasih to življenje razpadalo.
OBLIŽ
SPLOŠNA BOLNIŠNICA INDIANAPOLIS
A ga boš vedno zgradila na novo.
In nikoli ne boš sama.
Obljubim.
Ker boš vedno ljubila in boš ljubljena.
Ljubezen je način, kako postati nekdo, in razlog za to.
Z ljubeznijo postaneš resnična, Holmsey.
NESKONČEN STOLP ŽELV
Nikoli notri ali zunaj
Neodločna
Nisem mislila, da sama bom v tem
Zdaj je vse obrnjeno na glavo
Oslepilo me je
Priznam poraz Komaj sploh še spim
Hodila bi po vodi, če bi lahko
Da bila bi ljubljena, razumljena
Koliko je vredno, je koristilo?
Za vse dobro
Nisem popolna, ampak trudim se
Čakam na pravi trenutek, da začnem
Veliko napak sem naredila
Za zdaj veliko prepozno je
Počakala bom, da kaj se spremeni
Pravi trenutek pomemben je
Ne počutim se, da sem dovolj Zakaj treba je hiteti?
Vidim samo oblake, sonca ne
Ko se obotavljam, nič me ne razočara
Hodila bi po vodi, če bi lahko
Da bila bi ljubljena, razumljena
Koliko je vredno, je koristilo?
Za vse dobro
Nisem popolna, ampak trudim se
Čakam na pravi trenutek, da začnem
Veliko napak sem naredila
Za zdaj veliko prepozno je
Počakala bom, da kaj se spremeni
Skoči
V vodo
Skoči
Tudi ko je težko
V vodo
Skoči
Tudi ko čas ...
Nisem popolna, ampak trudim se
Čakam na pravi trenutek, da začnem
Veliko napak sem naredila
Za zdaj veliko prepozno je
Počakala bom, da kaj se spremeni
Počakala bom
Počakala bom, da kaj se spremeni
V vodo
Skoči Skoči noter
V vodo
Skoči
NESKONČEN STOLP ŽELV
Za več podatkov o obsesivno kompulzivni motnji ali vire,
ki lahko pomagajo tistim s težavami in svojcem,
obiščite turtles.warnerbros.com (URL NA VOLJO LE V ZDA)
Prevedel: Maja Vodopivec